*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*138. számú előterjesztés*

Bátaszék Város Önkormányzata Képviselő-testületének 2017. június 28-án,

16,00 órakor megtartandó ülésére

*Tájékoztatás a Bátaszéki Thermokatalikus Erőmű Nonprofit Kft. felszámolásának záró jelentéséről*

|  |
| --- |
| **Előterjesztő:** Dr. Bozsolik Róbert polgármester    **Készítette:** Kondriczné dr. Varga Erzsébet jegyző    **Törvényességi ellenőrzést végezte:** Takácsné Gehring Mária aljegyző  **Tárgyalja:**  PG Bizottság: 2017. 06. 27. |

**Tisztelt Képviselő-testület!**

A Bátaszéki Thermokatalikus Erőmű Nonprofit Kft. 2013. október 1. napján került megalapításra, melyben Bátaszék Város Önkormányzata 25 % üzletrésszel alapítóként részt vett. A Kft. megalapításának célja pályázati erőből thermo- katalitikus erőmű megvalósítása volt.

Önkormányzatunk 2015. november 27.-én értesült arról, hogy a Kft. felszámolása érdekében az European Conformity Check Kft. kérelmet nyújtott be a Szekszárdi Törvényszékhez.

A kijelölt felszámolóbiztos jelentését a Szekszárdi Törvényszék 2017. május 26-án továbbította önkormányzati adóhatóságunk részére.

A jelentés főbb tartalma:

A felszámolóbiztos vagyonhiány miatt javasolja az egyszerűsített felszámolás keretében történő megszüntetést.

Vagyonfelosztási javaslat:

A társaság záró vagyona: 26.350.- Ft

Követelés (Nemzeti Adó- és Vámhivatal felé fennálló, felszámolási eljárás zárásakor visszaigényelhető ÁFA): 20.000.- Ft

Regisztrációs díj: 6.350.- Ft

A Nemzeti Adó- és Vámhivatal felé fennálló 20.000.- Ft visszaigényelhető ÁFA kerüljön engedményezésre a felszámolást kérő European Conformity Check Kft. hitelező részére.

A hitelező által befizetett 6.350.- Ft regisztrációs díj a felszámolói díjra kerülhet felhasználásra.

Fentiek alapján javasolom a felszámolási eljárás záró jelentésében szereplő vagyonfelosztási javaslattal történő egyetértést.

***H a t á r o z a t i j a v a s l a t :***

**a Bátaszéki Thermokatalikus Erőmű Nonprofit** **Kft. vagyonfelosztási javaslatának elfogadására**

Bátaszék Város Önkormányzat Képviselő-testülete a Bátaszéki Thermokatalikus Erőmű Nonprofit Kft. felszámolási eljárásában a felszámoló által készített jelentésben szereplő, a határozat mellékletét képező vagyonfelosztási javaslattal egyet ért.

*Határidő:* 2017. július 10.

*Felelős:* Dr. Bozsolik Róbert polgármester

(a határozat megküldéséért)

*Határozatról értesül*: Bátaszéki KÖH Pénzügyi iroda

irattár